SADARBĪBAS LĪGUMS

***par atbalsta programmas “Neformālās izglītības pasākumi, t.sk. latviešu valodas apguve, Ukrainas bērniem un jauniešiem” īstenošanu***

Aģentūras līguma reģ. Nr. (e-dokumenta nr.)

Pašvaldības līguma reģ. Nr.\_\_\_\_\_\_\_\_\_\_\_

Rīgā

*Līguma* *parakstīšanas datums ir pēdējā pievienotā*

*droša elektroniskā paraksta un tā laika zīmoga*

*pievienošanas datums*

**Valsts izglītības attīstības aģentūra**, reģ. Nr. 90001800413, juridiskā adrese: Vaļņu ielā 1, Rīgā, LV-1050, tās direktores Intas Ozolas personā, kura rīkojas, pamatojoties uz Ministru kabineta 2025. gada 1. aprīļa noteikumiem Nr. 207 “Valsts izglītības attīstības aģentūras nolikums” (turpmāk – Aģentūra), no vienas puses, un

**Madonas novada pašvaldība**, reģ. Nr. 90000054572, juridiskā adrese: Saieta laukums 1, Madona, Madonas novads, LV-4801, tās domes priekšsēdētāja Agra Lungeviča personā, kurš rīkojas, pamatojoties uz Madonas novada pašvaldības 2025. gada 4. jūlija saistošo noteikumu Nr. 1 “Madonas novada pašvaldības nolikums” (turpmāk – Pašvaldība), no otras puses, turpmāk katra puse atsevišķi saukta – Puse, bet kopā sauktas – Puses,

pamatojoties uz Ministru kabineta 2025  gada 29. maija rīkojumu Nr. 299 (prot.Nr. 21 12. §) “Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai"”, lai sniegtu atbalstu Ukrainas bērniem un jauniešiem neformālās izglītības pasākumu nodrošināšanai, t.sk. latviešu valodas apguvei, stiprinot viņu psihoemocionālo labbūtību, etnisko identitāti un kopību ar Latvijā dzīvojošo ukraiņu kopienu, kā arī sekmējot latviešu valodas apguvi un integrēšanos Latvijas izglītības sistēmā un kultūrvidē,

noslēdz šādu vienošanos (turpmāk – Līgums):

**1. LĪGUMA PRIEKŠMETS, MĒRĶIS UN FINANSĒJUMA APJOMS**

* 1. Līguma ietvaros Puses apņemas sadarboties atbalsta programmas “Neformālās izglītības pasākumi, t.sk. latviešu valodas apguve, Ukrainas bērniem un jauniešiem” īstenošanā ar mērķi nodrošināt Ukrainas bērniem un jauniešiem neformālās izglītības pasākumus, t.sk. latviešu valodas apguvi, līdz 2025.gada 1.decembrim (turpmāk – atbalsta programma).
	2. Aģentūra piešķir Pašvaldībai valsts budžeta līdzekļus EUR 9 694,00 *(*deviņi tūkstoši seši simti deviņdesmit četri *euro* un 0 centi*)* (turpmāk – finansējums) Līguma 1.1. apakšpunktā noteiktā mērķa sasniegšanai (turpmāk – finansējuma mērķis), ievērojot, ka atbalsta programmā tiek iesaistīti aptuveni trešdaļa no pašvaldībā dzīvojošajiem Ukrainas bērniem un jauniešiem un nosacījumu, ka vienam bērnam var nodrošināt atbalstu EUR 297,00 (divi simti deviņdesmit septiņi euro un nulle centu) apmērā kopumā par 60 (sešdesmit) stundām neformālās izglītības pasākumos, t.sk. latviešu valodas apguvei. Vienam bērnam paredzētajā atbalsta apmērā ir iekļautas arī izmaksas atbalsta programmas administrēšanai pašvaldībai, kopā 4 (četru) % apmērā no programmā faktiski apgūtā finansējuma.

**2. PUŠU SAISTĪBAS**

* 1. Pašvaldības tiesības un pienākumi:
		1. Pašvaldība ir atbildīga par finansējuma mērķtiecīgu, efektīvu un caurskatāmu (pamatojoties uz saglabātu attaisnojošo dokumentāciju) izmantošanu atbilstoši finansējuma mērķim un Līguma, t.sk., Līguma 1. pielikumā pievienoto Vadlīniju atbalsta programmas īstenošanai (turpmāk – vadlīnijas) noteikumiem, kā arī saskaņā ar Latvijas Republikas normatīvo aktu prasībām;
		2. nodrošināt un kontrolēt finansējuma izlietošanu vienīgi finansējuma mērķim un vadlīnijās noteikto attiecināmo izmaksu segšanai;
		3. nodrošināt attaisnojuma dokumentu par finansējuma izlietojumu pieejamību un pēc Aģentūra pieprasījuma un Aģentūras noteiktā saprātīgā termiņā iesniegt attaisnojuma dokumentus, kā arī visa veida informāciju saistībā ar Līguma izpildi;
		4. aizpildīt Aģentūras sagatavotu starpposma pārskatu elektroniskas anketas formātā līdz 2025. gada 1. oktobrim, ietverot nepieciešamo informāciju atbalsta programmas monitorēšanai;
		5. iesniegt pārskatu par atbalsta programmas saturisko norisi (2. pielikums) un valsts budžeta finansējuma izlietojumu atbalsta programmas īstenošanai (3. pielikums) (turpmāk – pārskats) atbilstoši Līguma 3. punktam;
		6. Aģentūras noteiktajā termiņā atmaksāt Aģentūrai atpakaļ uz Līgumā norādīto kontu piešķirto finansējuma summu, kas nav izlietota atbilstoši finansējuma mērķim un Līguma noteikumiem, vai par kuru nav iesniegts pārskats saskaņā ar Līguma 3. punkta prasībām;
		7. savlaicīgi, bet ne vēlāk kā piecu darbdienu laikā, informēt Aģentūru par faktiskajiem apstākļiem, kas varētu kavēt Līguma izpildi;
		8. Pašvaldībai ir tiesības saņemt līgumsaistību izpildei nepieciešamo finansējumu atbilstoši Līguma noteikumiem;
		9. Pašvaldība, izsludinot konkursu vai veicot cenu aptauju, ir tiesīga noteikt kritērijus un nosacījumus pretendentiem neformālās izglītības pasākumu organizēšanai piedāvājumu izvērtēšanai, lai nodrošinātu mērķu sasniegšanu un kvalitatīvu nometnes norisi;
		10. Pašvaldībai ir tiesības pieprasīt un saņemt Aģentūras informatīvo un konsultatīvo atbalstu Aģentūras kompetences ietvaros, kas nepieciešams Līguma sekmīgai izpildei.
	2. Aģentūras tiesības un pienākumi:
		1. pārskaitīt Pašvaldībai finansējumu Līguma 1.2. apakšpunktā noteiktajā apmērā un Līguma 3.1. apakšpunktā noteiktajā termiņā;
		2. sniegt Pašvaldībai informatīvo un konsultatīvo atbalstu Aģentūras kompetences ietvaros, kas nepieciešams Līguma sekmīgai izpildei;
		3. Aģentūrai ir tiesības pieprasīt no Pašvaldības jebkāda veida informāciju saistībā ar Līguma izpildi;
		4. Aģentūrai ir tiesības pieprasīt Pašvaldībai atmaksāt izmaksāto finansējumu summu, kas nav izmantota atbilstoši finansējuma mērķim un Līguma noteikumiem, vai par kuru nav iesniegts pārskats saskaņā ar Līguma 3. punkta prasībām.

**3. PārskatA iesniegšana un izskatīšana, norēķinu kārtība**

* 1. Aģentūra Līguma 1.2. apakšpunktā minēto finansējumu pārskaita Pašvaldībai 30 (trīsdesmit) darbdienu laikā pēc Līguma stāšanās spēkā dienas vai pēc finansējuma saņemšanas valsts budžeta apakšprogrammas 42.05.00 “Valsts izglītības attīstības aģentūras darbības nodrošināšana” kontā.
	2. Pašvaldība līdz 2025. gada 5. decembrim iesniedz Aģentūrai rakstisku pārskatu par atbalsta programmas saturisko norisi un Līguma ietvaros piešķirtā finansējuma izlietojumu, nosūtot to uz e-pastu adresēm info@viaa.gov.lv un ruta.cakule@viaa.gov.lv.
	3. Pašvaldība pārskatā ietver informāciju par atbalsta programmas īstenošanu, iegūtos datus apkopojot atbilstoši 2. un 3. pielikumā noteiktajai formai.
	4. Aģentūra izskata pārskatu līdz 2025. gada 15. decembrim un rakstiski informē Pašvaldību par gala norēķinu summu. Pašvaldība veic finansējuma summas, kas nav izlietota atbilstoši finansējuma mērķim un Līguma noteikumiem, atmaksu, pārskaitot to uz Aģentūras Līgumā norādīto kontu līdz 2025. gada 22. decembrim.
	5. Ja pārskatā tiek konstatēta finansējuma izlietojuma neatbilstība finansējuma mērķim un Līguma noteikumiem, kā arī, ja iesniegtais pārskats ir neskaidrs vai nepilnīgs, Aģentūra par to nekavējoties informē Pašvaldību un pieprasa, lai Pašvaldība izskaidro vai papildina pārskatā minēto informāciju vai iesniedz pamatojošos dokumentus. Termiņu nepieciešamās informācijas vai dokumenta iesniegšanai Aģentūra nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai. Nosakot gala norēķinu summu, Aģentūra ņem vērā Pašvaldības iesniegto papildinformāciju vai, ja Pašvaldība noteiktajā termiņā nav to sniegusi, nosaka gala norēķinu summu saskaņā ar Aģentūras rīcībā esošo informāciju.
1. **NEPĀRVARAMA VARA**
	1. Neviena no Pusēm nevar tikt vainota par tās līgumsaistību nepildīšanu, ja to izpildi kavē nepārvarama vara. Puses veic nepieciešamos pasākumus, lai līdz minimumam samazinātu radītos kaitējumus, kas varētu izrietēt no nepārvaramas varas. Nepārvarama vara šī Līguma kontekstā nozīmē jebkādu neparedzamu ārkārtas situāciju vai notikumu, kas ir ārpus Pušu kontroles un nav radusies to kļūdas vai nevērīgas rīcības rezultātā, kas kavē vienu no Pusēm veikt kādu no tās Līgumā noteiktajiem pienākumiem un no kuriem nav bijis iespējams izvairīties, veicot pienācīgus piesardzības pasākumus.
	2. Puse, kurai kļuvis neiespējami izpildīt saistības Līguma 4.1. apakšpunktā minēto apstākļu dēļ, piecu darbdienu laikā, skaitot no šo apstākļu rašanās vai izbeigšanās dienas, paziņo otrai Pusei par šādu apstākļu rašanos vai izbeigšanos. Ja paziņojums nav izdarīts paredzētajā laikā, vainīgā Puse zaudē tiesības atsaukties uz nepārvaramu varu.

**5. LĪGUMA DARBĪBAS TERMIŅŠ UN CITI NOTEIKUMI**

* 1. Līgums stājas spēkā ar tā abpusējas parakstīšanas dienu un ir spēkā līdz 2025. gada 31. decembrim, ja Līgums nav izbeigts pirms termiņa Līgumā noteiktajā kārtībā. Līguma termiņa notecējums neatbrīvo Puses no Līguma atrunāto finansiālo saistību izpildes.
	2. Līgumu var izbeigt Pusēm rakstiski vienojoties vai arī vienpusēji, paziņojot par to rakstiski otrai Pusei vismaz 10 (desmit) darbdienas iepriekš. Ja Līgumu lauž pirms termiņa, tad katrai no Pusēm ir pienākums norēķināties ar otru Pusi par jau atbilstoši Līguma noteikumiem izpildīto līgumsaistību daļu.
	3. Līgumu var grozīt vai papildināt, Pusēm savstarpēji vienojoties un noformējot to rakstiski. Jebkura šāda rakstiska vienošanās kļūst par Līguma neatņemamu sastāvdaļu.
	4. Līguma parakstītāji garantē, ka tiem ir visas tiesības (pilnvaras) savu pārstāvamo vārdā slēgt šo Līgumu, ar to iegūstot savu pārstāvamo vārdā Līgumā minētās tiesības un pienākumus.
	5. Visi strīdi sakarā ar Līguma izpildi starp Pusēm risināmi pretenziju kārtībā – rakstiskas pretenzijas izskatāmas piecu darbdienu laikā pēc to saņemšanas. Ja strīds iepriekšminētajā veidā nav atrisināms, tas izspriežams tiesas ceļā saskaņā ar Latvijas Republikā spēkā esošajiem normatīvajiem aktiem.
	6. Līgums ir saistošs Pušu tiesību un saistību pārņēmējiem.
	7. Lai nodrošinātu Līguma izpildi, Puses nozīmē savus pārstāvjus, kuru pienākums ir koordinēt Līguma izpildi un nodrošināt savlaicīgu informācijas apmaiņu:
		1. Aģentūras kontaktpersonas:
			1. ar atbalsta programmas īstenošanu saistītos satura jautājumos – Sadarbības atbalsta departamenta Nemateriālā kultūras mantojuma nodaļas vecākā eksperte **Baiba Smane** – tālrunis 28668538, e-pasts baiba.smane@viaa.gov.lv;
			2. ar Līgumu saistītos juridiskos jautājumos – Juridiskās un administratīvās vadības departamenta direktore **Sandra Sidiki** – tālrunis 67359077, e-pasts sandra.sidiki@viaa.gov.lv;
			3. ar Līgumu saistītos norēķinu jautājumos – Finanšu un grāmatvedības nodaļas vecākā finanšu speciāliste **Ruta Cakule** – tālrunis 67358445, e-pasts ruta.cakule@viaa.gov.lv;
		2. Pašvaldības kontaktpersona – Madonas novada Centrālās administrācijas Izglītības pārvaldes vecākā izglītības darba speciāliste **Gundega Puķīte** – tālrunis 64860570, e-pasts gundega.pukite@madona.edu.lv.
	8. Puse par Līgumā norādīto rekvizītu vai kontaktpersonu maiņu paziņo otrai Pusei ne vēlāk kā piecu darbdienu laikā, nosūtot rakstisku paziņojumu uz otras Puses oficiālo e-pasta adresi.
	9. Līgums ar tā 1., 2. un 3. pielikumu ir sagatavots latviešu valodā, parakstīts elektroniski ar drošu elektronisko parakstu un satur laika zīmogu. Abām Pusēm ir pieejams abpusēji parakstīts Līgums elektroniskā formātā.

**6. PUŠU JURIDISKĀS ADRESES UN REKVIZĪTI**

|  |  |
| --- | --- |
| **Aģentūra:** | **Pašvaldība:** |
| **Valsts izglītības attīstības aģentūra** | **Madonas novada pašvaldība** |
| Adrese: Vaļņu iela 1, Rīga, LV-1050 | Adrese: Saieta laukums 1, Madona, Madonas novads, LV-4801 |
| Reģ. Nr. 90001800413 | Reģ. Nr. 90000054572 |
| Valsts kase, kods: TRELLV22 | Valsts kase, kods TRELLV22 |
| Norēķinu konts: LV02TREL215020316400Be-pasts: info@viaa.gov.lv  | Norēķinu konts: LV77TREL9800832700100e-pasts: pasts@madona.lv  |
| Direktore Inta OzolaParaksts\* | Domes priekšsēdētājs Agris LungevičsParaksts\* |